CELEX: 62008TN0049
Language: sk
Date: 2008-01-18 00:00:00
Title: Vec T-49/08 P: Odvolanie podané 18. januára 2008 : C. Michail proti rozsudku Súdu pre verejnú službu z  22. novembra 2007 vo veci F-67/05, Michail/Komisia

26.4.2008   
            
            
               SK
            
            
               Úradný vestník Európskej únie
            
            
               C 107/28
            
         Odvolanie podané 18. januára 2008: C. Michail proti rozsudku Súdu pre verejnú službu z 22. novembra 2007 vo veci F-67/05, Michail/Komisia
   (Vec T-49/08 P)
   (2008/C 107/47)
   Jazyk konania: gréčtina
   Účastníci konania
   
      Odvolateľ: Christos Michail (v zastúpení: C. Meïdanis)
   
      Ďalší účastník konania: Komisia Európskych spoločenstiev
   Návrhy odvolateľa
   
               —
            
            
               zrušiť rozsudok Súdu pre verejnú službu vo veci F-67/05 v časti, v ktorej mu zamieta priznať finančnú náhradu nemajetkovej ujmy, ktorá mu vznikla z dôvodu opomenutí správy,
            
         
               —
            
            
               rozhodnúť o finančnej náhrade nemajetkovej ujmy odvolateľa, ktorá predstavuje sumu 120 000 eur,
            
         
               —
            
            
               rozhodnúť o náhrade trov konania.
            
         Odvolacie dôvody a hlavné tvrdenia
   Odvolateľ tvrdí, že v napadnutom rozsudku Súd pre verejnú službu (ďalej len „SVS“) rozhodol nesprávne o jeho žalobe, ktorou žiadal zrušenie jeho hodnotenia služobného postupu pre rok 2003 a rozhodnutia menovacieho orgánu zamietajúceho sťažnosti, ktoré podal podľa článku 90 ods. 2 Služobného poriadku úradníkov.
   Konkrétnejšie odvolateľ uvádza, že SVS mu nesprávne zamietol priznať finančnú náhradu nemajetkovej ujmy, ktorá mu vznikla z dôvodu jeho pridelenia na Generálne riaditeľstvo pre poľnohospodárstvo (DG AGRI) po zrušení generálneho riaditeľstva pre finančnú kontrolu, kde bol pridelený. Podľa odvolateľa SVS nesprávne uplatnil právo Spoločenstva z dôvodu nesprávneho vyhodnotenia dôkazov a rozporných odôvodnení.
   Odvolateľ tvrdí, že SVS nesprávne postupoval tým, že odmietol rozhodnúť o dotknutej žiadosti, že jeho rozsudok je z tohto dôvodu nedostatočne odôvodnený a v dôsledku toho zasahuje do základných procesných práv odvolateľa a predstavuje porušenie práva Spoločenstva.